
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2018. gada 21. augusta noteikumos Nr. 537 "Sadzīves atkritumu masas un tilpuma attiecības mērījumu veikšanas kārtība un nosacījumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Tiek izstrādāts pēc Rīgas domes un Klimata un enerģētikas ministrijas (turpmāk - Ministrija) iniciatīvas, lai uzlabotu nešķiroto sadzīves atkritumu masas un tilpuma attiecības noteikšanu, izmantojot faktiskos pašvaldībai pieejamos datus.
1.2. Mērķis
Mērķa apraksts
Noteikumu projekts paredz pašvaldībām papildu iespēju noteikt faktisko sadzīves atkritumu masas un tilpuma attiecību, izmantojot atkritumu apsaimniekotāja datus par iepriekšējā kalendāra gadā savākto nešķiroto sadzīves atkritumu apjomu un atkritumu apsaimniekošanas reģionālā centra datus par pieņemto nešķiroto sadzīves atkritumu masu. Tas nodrošinās objektīvāku masas un tilpuma attiecības noteikšanu un ekonomiski pamatotāku maksas aprēķinu par sadzīves atkritumu apsaimniekošanas pakalpojumu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Pašreizējā kārtībā Ministru kabineta 2018. gada 21. augusta noteikumi Nr. 537 "Sadzīves atkritumu masas un tilpuma attiecības mērījumu veikšanas kārtība un nosacījumi" (turpmāk - MK noteikumi Nr. 537), kas paredz nešķiroto sadzīves atkritumu masas un tilpuma attiecības noteikšanu, izmantojot ceturkšņa kontrolmērījumus, nenodrošina pietiekami objektīvu informāciju Rīgas valstspilsētas apstākļos.
Ņemot vērā atkritumu apsaimniekošanā izmantojamo metožu un digitālo risinājumu attīstību, ir nepieciešams noteikt papildus metodi pašvaldības teritorijā izveidoto attiecīgajā sadzīves atkritumu apsaimniekošanas zonās savākto nešķiroto sadzīves atkritumu masas un tilpumu attiecības noteikšanai.
Problēmas un risinājumi
Problēmas apraksts
2024. gadā Rīgas valstspilsētas pašvaldības administratīvajā teritorijā tika savākti 1 829 898 kubikmetri nešķirotu sadzīves atkritumu (turpmāk – NSA). Pēc kontrolmērījumu protokoliem, vidēji vienā kontrolmērījumu maršrutā tiek savākti 100 - 200 kubikmetri NSA. Tādejādi gada laikā kontrolmērījumos tiek aptverti tikai ~0.17 procenti no savāktā NSA apjoma. Turklāt kontrolmērījumos aprēķinātie ceturkšņu koeficienti var būtiski variēt atkarībā no  izvēlētā maršruta. Lūdzam skatīt zemāk tabulā viena atkritumu apsaimniekotāja iesniegto informāciju par 2024. gada ceturkšņu kontrolmērījumos noteiktajiem koeficientiem.

 
	Kontrolmērījuma veikšanas datums
	Aprēķinātais koeficients pārejai no tilpuma vienībām uz masas vienībām t/m3

	18.03.2024.
	0.113

	20.06.2024.
	0.152

	16.09.2024.
	0.101

	02.12.2024.
	0.082

	Vidējais koeficients
	0.112


Aprēķinot šim atkritumu apsaimniekotājam 2024. gada faktisko tilpuma – masas attiecību, izmantojot atkritumu apsaimniekotāja iesniegtās ikmēneša atskaites par savākto NSA apjomu kubikmetros un sabiedrības ar ierobežotu atbildību "Getliņi EKO" atskaiti par pieņemto NSA masu (tonnās), koeficients ir 0.084. Piemērojot koeficientu, kas ir būtiski augstāks par faktisko masas un tilpuma attiecību, atkritumu radītāji un valdītāji veic pārmaksu par atkritumu apsaimniekošanu.
Risinājuma apraksts
Lai nodrošinātu objektīvu, reprezentatīvu un administratīvi izpildāmu pašvaldībā savākto nešķiroto sadzīves atkritumu masas un tilpuma attiecības noteikšanu, tiek veikti grozījumi MK noteikumos Nr. 537, papildinot ar trešo veidu, ka  pašvaldība var noteikt arī faktisko atkritumu masas un tilpuma attiecību (spēkā esošajā MK noteikumu Nr.537 3.punkta redakcijā ir jau divi veidi), izmantojot atkritumu apsaimniekotāja, ar kuru pašvaldība atbilstoši Atkritumu apsaimniekošanas likuma 18. pantam ir noslēgusi līgumu par sadzīves atkritumu apsaimniekošanu attiecīgajā sadzīves atkritumu apsaimniekošanas zonā, pašvaldībai sniegtos datus par iepriekšējā kalendārā gada laikā sadzīves atkritumu apsaimniekošanas zonā  savākto nešķiroto sadzīves atkritumu apjomu (kubikmetros) un atkritumu apsaimniekošanas reģionālā centra sniegtos datus par iepriekšējā kalendārā gada laikā no atkritumu apsaimniekotāja pieņemto nešķiroto sadzīves atkritumu masu (tonnas) no attiecīgās sadzīves atkritumu apsaimniekošanas zonas.
MK noteikumu Nr.537 3.punkta ievaddaļa nosaka, ka "Sadzīves atkritumu masas un tilpuma attiecību nosaka, izmantojot vienu no šādiem veidiem". Tādējādi pašvaldība, ievērojot MK noteikumu Nr.537 prasības, izvēlas vienu no MK noteikumu Nr.537 paredzētajiem veidiem, kādā nosakāma sadzīves atkritumu masas un tilpuma attiecība. Atbilstoši MK noteikumu Nr.537 5.1.apakšpunktam, pirms tiek uzsākta atkritumu masas un tilpuma attiecības noteikšana, atkritumu apsaimniekotājs, ar kuru pašvaldība atbilstoši Atkritumu apsaimniekošanas likuma 18. pantam ir noslēgusi līgumu par sadzīves atkritumu apsaimniekošanu attiecīgajā sadzīves atkritumu apsaimniekošanas zonā, un pašvaldība rakstiski vienojas par attiecīgajā sadzīves atkritumu apsaimniekošanas zonā piemērojamo sadzīves atkritumu masas un tilpuma attiecības noteikšanas veidu atbilstoši šo noteikumu 3. punktam.
MK noteikumi Nr. 537 tiek papildināti ar 3.3. apakšpunktu, nosakot vēl vienu veidu, kādā  var noteikt sadzīves atkritumu masas un tilpuma attiecību. Pašvaldības, kuras jau ir vienojušās ar atkritumu apsaimniekotāju, ar kuru pašvaldība atbilstoši Atkritumu apsaimniekošanas likuma 18. pantam ir noslēgusi līgumu par sadzīves atkritumu apsaimniekošanu attiecīgajā sadzīves atkritumu apsaimniekošanas zonā, par veidu, kādā tiek noteikta sadzīves atkritumu masas un tilpuma attiecība atbilstoši pašreiz spēkā esošajai MK noteikumu Nr.537 3.punkta redakcijai, var turpināt to izmantot arī pēc noteikumu projekta stāšanās spēkā.
MK noteikumi Nr. 537 papildināti ar 5.4. apakšpunktu, kurā precizēts, ka pirms tiek uzsākta atkritumu masas un tilpuma attiecības noteikšana, pašvaldība un atkritumu apsaimniekotājs, ar kuru pašvaldība atbilstoši Atkritumu apsaimniekošanas likuma 18. pantam ir noslēgusi līgumu par sadzīves atkritumu apsaimniekošanu attiecīgajā sadzīves atkritumu apsaimniekošanas zonā, rakstiski vienojas par kārtību, kādā tiek reģistrēti un iesniegti pašvaldībā sadzīves atkritumu masas un tilpuma noteikšanas rezultāti, ja pašvaldība masas un tilpuma attiecību nosaka, izmantojot minētā atkritumu apsaimniekotāja pašvaldībai sniegtos datus par iepriekšējā kalendārā gada laikā attiecīgajā sadzīves atkritumu apsaimniekošanas zonā savākto nešķiroto sadzīves atkritumu apjomu (kubikmetros) un atkritumu apsaimniekošanas reģionālā centra sniegtos datus par iepriekšējā kalendārā gada laikā no atkritumu apsaimniekotāja pieņemto nešķiroto sadzīves atkritumu masu (tonnās) no attiecīgās sadzīves atkritumu apsaimniekošanas zonas.
MK noteikumu Nr.537 9.punkts precizēts, nosakot, ka MK noteikumu Nr.537 pielikumā noteiktā informācija ir sniedzama gadījumos, kad pašvaldība nosaka sadzīves atkritumu masas un tilpuma attiecību atbilstoši MK noteikumu Nr. 537  3.1 un 3.2. apakšpunktam.
Grozījumi MK noteikumos Nr. 537 stājas spēkā ar dienu, kad tiek publicēti Latvijas Republikas oficiālajā izdevumā "Latvijas vēstnesis". Vienlaikus noteikts, ka atkritumu masas un tilpuma attiecības noteikšana 3.3.apakšpunktā ir piemērojama, sākot no 2026. gada 1. novembra, ja līdz minētajam datumam ir izpildītas šo noteikumu 5. punktā noteiktās prasības. Tādējādi tiek nodrošināts pietiekams pārejas periodu procesa organizēšanai, kā tas ir paredzēts MK noteikumu Nr. 537 11. punktā.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Atkritumu apsaimniekošanas uzņēmumi
Ietekmes apraksts
Ja pašvaldība izvēlas noteikumu projektā trešo paredzēto masas un tilpuma attiecības noteikšanas metodi, atkritumu apsaimniekotājam vairs nav jāplāno un jāorganizē kontrolmērījumu veikšana. Masas un tilpuma attiecība tiek noteikta, izmantojot faktiskos datus par savāktajiem nešķirotajiem sadzīves atkritumiem, kas atkritumu apsaimniekotāja saimnieciskās darbības ietvaros jau tiek regulāri uzkrāti un fiksēti. Tādējādi tiek nodrošināta esošās informācijas efektīvāka izmantošana, nosakot masas un tilpuma attiecību, pamatojoties uz faktiskajiem iepriekšējā kalendāra gada datiem.

Noteikumu projekts neparedz jaunus informācijas sniegšanas pienākumus atkritumu apsaimniekotājiem vai atkritumu apsaimniekošanas reģionālajiem centriem. Noteikumu projektā paredzētās metodes piemērošanai tiek izmantoti dati, kas atkritumu apsaimniekotāju un atkritumu apsaimniekošanas reģionālo centru rīcībā jau ir pieejami saimnieciskās darbības nodrošināšanai.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Rīgas valstspilsētas pašvaldība
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/public_participation/ddc79de6-568e-4b50-9d63-6fc1c7852594
6.3. Sabiedrības līdzdalības rezultāti
Nav saņemti iebildumi.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Visas pašvaldības
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
-
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Jā
	Noteikumu projekts veicinās pašvaldību funkciju izpildes efektivizāciju, jo pašvaldībām būs iespēja noteikt sadzīves atkritumu masas un tilpuma attiecību, neorganizējot atsevišķus kontrolmērījumus. Tādējādi samazināsies ar kontrolmērījumu organizēšanu saistītās izmaksas un tiks nodrošināta efektīvāka atkritumu apsaimniekotāja un atkritumu apsaimniekošanas reģionālā centra rīcībā esošo datu izmantošana.

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Jā
Apraksts
Grozījumu projektam būs pozitīva ietekme uz vidi un sabiedrību kopumā, jo tiks nodrošināta objektīva un vienota nešķiroto sadzīves atkritumu masas un tilpuma attiecību noteikšana, kas uzlabos datu kvalitāti, veicinās efektīvāku atkritumu apsaimniekošanas plānošanu.
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

